**Leul biruit de om**

*La Fontaine*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot discuta mulţimea privind la un tablou

Înfăţişând un Leu nespus de mare

Alăturea de un erou

Ce izbutise să-l doboare.

Trecând un Leu năprasnic, le-nchise-ndată gura,

Limbuţilor, spunându-le că şi pictura

E bună că dă unora prilej

Să pară, cel puţin, că sunt viteji.

„Artiştii pot pe mulţi să-nflăcăreze

Cu fantezia lor înaripată.

O, de-ar putea şi leii, ca omul, să picteze,

Aţi şti şi adevărul cum arată!”